smcproject/ml-wiki-sentences huggingface dataset:
പന്ത്രണ്ടര മണിക്ക് ദ് ഷിപ്പ് എന്ന ഭോജനശാലയിൽ സന്ധിക്കാമെന്ന തീരുമാനത്തിലാണ് അവർ പിരിയുന്നത്.
രണ്ടാമത്തെ അദ്ധ്യായത്തിന്റെ രംഗം സ്റ്റീഫൻ അദ്ധ്യാപകനായിരുന്ന സ്കൂളാണ്.
വലിയ മിടുക്കന്മാരല്ലാത്ത കുറേ കുട്ടികളെ അയാൾ ഗ്രീക്കു ചരിത്രവും മിൽട്ടന്റെ ലിസിഡാസും മറ്റും പഠിപ്പിക്കുന്നു.
തുടർന്ന് സ്കൂളിലെ ഉടമയും ഹെഡ്മാസ്റ്ററുമായ ഡീസിയുമായുള്ള സ്റ്റീഫന്റെ കൂടിക്കാഴ്ചയാണ്.
അറുപിന്തിരിപ്പനും ബ്രിട്ടീഷ് പക്ഷപാതിയും യഹൂദവിരുദ്ധനുമാണ് ഡീസി.
കൂടിക്കാഴ്ചക്കൊടുവിൽ ഹെഡ്മാസ്റ്റർ, കന്നുകാലികൾക്കിടയിലെ "കാൽവായ്‌രോഗം" (foot and mouth disease) എന്ന പകർച്ചവ്യാധിയെക്കുറിച്ച് അയാൾ എഴുതിയ ഒരു കത്ത് ഏതെങ്കിലുമൊരു പത്രത്തിൽ പ്രസിദ്ധീകരിക്കാൻ ചുമതലപ്പെടുത്തി സ്റ്റീഫനെ ഏല്പിക്കുന്നു.
ഈ ഭാഗത്തെ അവസാനാദ്ധ്യായം ബോധധാരാസമ്പ്രദായത്തിൽ എഴുതപ്പെട്ടിട്ടുള്ളതാണ്.
ഇതിൽ, സ്കൂൾ വിട്ടുപോകുന്ന സ്റ്റീഫൻ കടൽത്തീരത്തു ചുറ്റിത്തിരിഞ്ഞ്, വിവിധതരം കാഴ്ചകൾ കാണുകയും ദാർശനികവും വ്യക്തിപരവുമായ മനോഗതങ്ങളിലൂടെ കടന്നുപോവുകയും ചെയ്യുന്നു.
രണ്ടാം ഭാഗം ലിയോപോൾഡ് ബ്ലൂം ഉച്ചഭക്ഷണം കഴിക്കാൻ തെരഞ്ഞെടുത്തതായി നോവലിൽ പറയുന്ന ഡബ്ലിനിലെ ഡേവി ബൈർണിയുടെ ഭോജനശാല
പന്ത്രണ്ട് അദ്ധ്യായങ്ങളടങ്ങുന്ന ഈ ഭാഗമാണ് നോവലിന്റെ കേന്ദ്രഖണ്ഡം.
ഒന്നാം ഭാഗത്ത് ഉച്ചയോടടുത്ത് സമാപിച്ച കഥ, രണ്ടാം ഭാഗത്തിന്റെ തുടക്കത്തിൽ ലിയോപോൾഡ് ബ്ലൂമിനെ അവതരിപ്പിക്കാൻ ആദ്യാദ്ധ്യായം തുടങ്ങിയ പ്രഭാതസമയത്തേക്കു മടങ്ങുന്നു.
താഴേക്കിടയിൽ പെട്ട ഗായികയായിരുന്ന അയാളുടെ ഭാര്യ മോളി ബ്ലൂം അപ്പോഴും കിടക്കവിട്ടെഴുന്നേറ്റിരുന്നില്ല.
അവരുടെ 15 വയസ്സുള്ള മകൾ പഠനസ്ഥലത്തായിരുന്നു.
അവർക്കു ജനിച്ച മകൻ, 11 മാസം പ്രായമുള്ളപ്പോൾ മരിച്ചുപോയിരുന്നു.
ഇറച്ചിക്കടയിൽ പോയി, പ്രഭാതത്തിലെ തന്റെ ഇഷ്ടഭക്ഷണമായ പന്നിവൃക്ക വാങ്ങി വരുന്ന ബ്ലൂമിന് കിട്ടിയ തപാലുരുപ്പടികളിലൊന്ന്, ഭാര്യയ്ക്ക് അവളുടെ കാമുകൻ ബ്ലേസസ് ബോയ്‌ലാൻ അയച്ച കത്തായിരുന്നു.
അപ്പോഴും എഴുന്നേറ്റിട്ടില്ലായിരുന്ന മോളിയുടെ പ്രാതലും ഒപ്പം കാമുകന്റെ കത്തും, ബ്ലൂം അവളുടെ കിടക്കയിൽ എത്തിച്ചുകൊടുക്കുന്നു.
അന്നു പകൾ അവൾ, താൻ വീട്ടിലില്ലാത്തപ്പോൾ കാമുകനുമായി സന്ധിക്കാൻ ഒരുങ്ങിയിരിക്കുന്ന കാര്യം ബ്ലൂമിനറിയാം.
ഡെഡാലസ് ഹാംലെറ്റിനെക്കുറിച്ചുള്ള തന്റെ കാഴ്ചപ്പാട് അവതരിപ്പിച്ചതായി പറയുന്ന ഡബ്ലിനിലെ ദേശീയ ഗ്രന്ഥശാല
വീടുവിട്ടിറങ്ങുന്ന ബ്ലൂം പലയിടങ്ങളിലും കറങ്ങി നടക്കുന്നു.
പല കാര്യങ്ങൾക്കുമായി ഓഫീസുകൾ കയറിയിറങ്ങുന്നതും, പാഡി ഡിഗ്നാം എന്നയാളുടെ ശവശംസ്കാരത്തിൽ പങ്കെടുക്കുന്നതും, കടൽത്തീരവും മദ്യശാലകളും വേശ്യാലയവും സന്ദർശിക്കുന്നതും, ഒരു കാപ്പിക്കടയിലിരുന്ന് സുഹൃത്തുക്കളുമായി കുശലം പറയുന്നതും എല്ലാം അയാളുടെ ദിനകർമ്മങ്ങളുടെ ഭാഗമായി.
നഗരത്തിൽ അലഞ്ഞുതിരിഞ്ഞിരുന്ന സ്റ്റീഫൻ ഡെഡാലസിന്റേയും ബ്ലൂമിന്റേയും വഴികൾ പലപ്പോഴും സന്ധിക്കുന്നുണ്ടെങ്കിലും അവർ ആദ്യമൊന്നും അടുക്കുന്നില്ല.
പത്രമാഫീസിൽ ഹെഡ്മാസ്റ്ററുടെ കത്തു കൊടുക്കാൻ പോയ സ്റ്റീഫനെ, അവിടെ ഒരു പരസ്യക്കരാറിന്റെ കാര്യത്തിനായി എത്തിയ ബ്ലൂം കാണുന്നതാണ് അവരുടെ ആദ്യത്തെ കൂടിക്കാഴ്ച.
അവിടെ സ്റ്റീഫന്റെ ദൗത്യം വിജയിച്ചപ്പോൾ ബ്ലൂം പോയ കാര്യം നടന്നില്ല.
നാഷനൽ ലൈബ്രറിയിൽ ഷേയ്ക്സ്പിയറുടെ ഹാംലറ്റിനെ സംബന്ധിച്ച തന്റെ സങ്കീർണ്ണസിദ്ധന്തങ്ങൾ അവതരിപ്പിക്കുന്ന സ്റ്റീഫനേയും ബ്ലൂം കണ്ടുമുട്ടുന്നുണ്ട്.
പന്ത്രണ്ടാം അദ്ധ്യായത്തിൽ യഹൂദതയുടെ പേരിൽ ഒരു മദ്യശാലയിൽ ബ്ലൂം അധിക്ഷേപിക്കപ്പെടുന്നതു കാണാം.
"നിങ്ങളുടെ ദൈവവും ഒരു യഹൂദനായിരുന്നു ; ക്രിസ്തു എന്നെപ്പോലെ തന്നെ യഹൂദനായിരുന്നു" എന്നായിരുന്നു അധിക്ഷേപിച്ചവർക്ക് ബ്ലൂം കൊടുത്ത മറുപടി.
നോവലിന്റെ രണ്ടാം ഭാഗത്ത് അവസാനത്തേതായ പതിനഞ്ചാമദ്ധ്യായത്തിലെ സംഭവങ്ങൾ നടക്കുന്നത് പാതിരാത്രിയ്ക്ക് ബെല്ലാ കോഹന്റെ വേശ്യാലയത്തിലാണ്.
അവിടെ വെവ്വേറെ എത്തിച്ചേരുന്ന സ്റ്റീഫനും ബ്ലൂമും മദ്യവും കുറ്റബോധവും ചേർന്നുണ്ടാക്കിയ വിഭ്രാമകതയിലൂടെ കടന്നുപോകുന്നു.
ലഹരി പിടിച്ചു നടന്ന ബ്ലൂം വേശ്യാലയത്തിലെ പറ്റുകാരുടേയും നടത്തിപ്പുകാരുടേയും അധിക്ഷേപത്തിനിരയാവുന്നു.
സമാധാനക്കേടുണ്ടാക്കിയതിന്റെ പേരിൽ അയാൾക്ക് അറസ്റ്റും വിചാരണയും പോലും നേരിടേണ്ടി വരുന്നു.
പിന്നീട്, കണക്കു തീർത്ത് മടങ്ങാനൊരുങ്ങുന്ന സ്റ്റീഫനെ ബ്ലൂം കണ്ടുമുട്ടുന്നു.
സുബോധമില്ലാതിരുന്ന സ്റ്റീഫൻ, പറ്റു തീർക്കുന്നതിൽ വഞ്ചിക്കപ്പെടുമായിരുന്നെങ്കിലും, ബ്ലൂമിന്റെ ഇടപെടൽ അതൊഴിവാക്കി.
അതിനിടെ തന്റെ അമ്മയുടെ പ്രേതത്തെ കണ്ടതായി തോന്നിയ സ്റ്റീഫൻ വിഭ്രാന്തിയിൽ വേശ്യാലയത്തിലെ ഒരു തൂക്കുവിളക്ക് അടിച്ചുടച്ചതും പ്രശ്നമായി.
വഴിയിലിറങ്ങിയ അയാൾക്ക് ചില ഇംഗ്ലീഷ് പട്ടാളക്കാരുമായി കലഹിച്ച് അടികൊണ്ടു ബോധം നഷ്ടപ്പെട്ടെങ്കിലും, പോലീസിന്റെ പിടിയിൽ പെടുന്നതിൽ നിന്ന് ബ്ലൂം രക്ഷപെടുത്തി.
വഴിയിൽ ബോധം കെട്ടു കിടന്ന സ്റ്റീഫനെ കണ്ട ബ്ലൂമിന് പതിനൊന്നു മാസം പ്രായമുള്ളപ്പോൾ മരിച്ച തന്റെ മകൻ റൂഡിയുടെ ഓർമ്മ വന്നു.
മൂന്നാം ഭാഗം പാരിസിൽ നിന്ന് 1922-ൽ പ്രസിദ്ധീകരിച്ച യൂളിസീസിന്റെ ആദ്യപതിപ്പ്
മൂന്നാം ഭാഗത്തെ ആദ്യാദ്ധ്യായത്തിന്റെ തുടക്കത്തിൽ, അർത്ഥബോധാവസ്ഥയിലിരുന്ന സ്റ്റീഫനെ ബ്ലൂം കുതിരവണ്ടിക്കാരുടെ സങ്കേതത്തിലെത്തിക്കുന്നു.
അവിടെ അവർ ഡി.ബി.മർഫി എന്ന കുടിയൻ നാവികനെ കാണുന്നു.
കുതിരവണ്ടിയിലെ യാത്രയ്ക്കിടെ സ്റ്റീഫൻ ബരോക്ക് സഗീതജ്ഞൻ ജോഹാനസ് ജീപ്പിന്റെ ഒരു ഗാനം പാടുന്നു.
അടുത്ത അദ്ധ്യായത്തിൽ സ്റ്റീഫനോടൊപ്പം ബ്ലൂം സ്വന്തം വീട്ടിലെത്തുന്നു.
അവിടെ രാത്രി തങ്ങാനുള്ള ബ്ലൂമിന്റെ ക്ഷണം സ്റ്റീഫൻ സ്വീകരിക്കുന്നില്ല.
അയാൾ ഇരുട്ടിൽ നടന്നു മറയുന്നു.
ബ്ലൂം കിടക്കയിലേക്കും.
വേദോപദേശം പോലെ ചോദ്യോത്തര ശൈലിയിൽ ക്രമപ്പെടുത്തി എഴുതിയിട്ടുള്ള ഈ അദ്ധ്യായം നോവലിൽ ജോയ്സിന്റെ ഏറ്റവും പ്രിയപ്പെട്ട അദ്ധ്യായമായിരുന്നു.
ശാസ്ത്രീയമായ അന്വേഷണത്തിന്റെ ശൈലി പിന്തുടർന്ന ഇതിലെ ഓരോ ചോദ്യവും ആഖ്യാനത്തിന്റെ പുരോഗമനത്തെ സഹായിക്കുന്നു.
ഇതിലെ വിശദമായ വിവരണങ്ങളിൽ ജ്യോതിശാസ്ത്രം മുതൽ വിക്ഷിപ്തമൂത്രത്തിന്റെ സഞ്ചാരപഥം (trajectory) വരെ വിഷയമാകുന്നു.
നോവലിലെ പ്രസിദ്ധമായ അവസാനാദ്ധ്യായം ബോധധാരാസമ്പ്രദായത്തിൽ മോളി ബ്ലൂമിന്റെ ചിന്തയുടെ ചിത്രം വരച്ചുകാട്ടുന്നു.
വിരാമചിഹ്നങ്ങൾ ഇല്ലാതെ നാല്പതിലേറെ പുറങ്ങൾ പരന്നുകിടക്കുന്ന ഏട്ടു ദീർഘവാക്യങ്ങളിലാണ് ഇതെഴുതപ്പെട്ടിരിക്കുന്നത്.
ഇതിൽ മോളി ജിബ്രാൾട്ടറിലെ അവളുടെ പൂർവജീവിതത്തേയും പഴയ പ്രേമങ്ങളേയും വർത്തമാനകാലത്തെ വിരസജീവിതത്തേയും, പോയ പകൽ കാമുകൻ ബ്ലേസസ് ബോയ്‌ലാനുമായി നടന്ന സംഗമത്തേയും മറ്റും അനുസ്മരിക്കുന്നു.
ഇതിനിടെ ആർത്തവസൂചന തോന്നിയ അവൾ കാമുകനുമായുള്ള ബന്ധം ഗർഭധാരണത്തിലെത്തിയിട്ടില്ല എന്നറിയുന്നു.
ബാല്യത്തിൽ തനിക്കു പരിചയമുണ്ടായിരുന്ന സ്റ്റീഫൻ ഡെഡാലസിനെ ഓർക്കുന്ന മോളി അയാളെക്കുറിച്ച് പ്രേമസ്വപ്നങ്ങൾ കാണുന്നെങ്കിലും ബുദ്ധിജീവിയായ സ്റ്റീഫന് സംസ്കാരം കുറഞ്ഞ താൻ അഭിമതയാവുമോയെന്ന് ആശങ്കപ്പെടുന്നു.
ഒടുവിൽ ബ്ലൂമുമായുള്ള തന്റ് പ്രേമത്തിന്റെ ചരിത്രം അയവിറക്കുന്ന അവൾ അയാളുടെ കുറവുകളും വൈകൃതങ്ങളും ഓർക്കുന്നു.
എങ്കിലും മോളിയുടെ ഈ മനോരാജ്യം സമാപിക്കുന്നത് ഭർത്താവ് ബ്ലൂമിനോടുള്ള പ്രേമം ആവർത്തിച്ചു പറയുന്ന "ഞാൻ സമ്മതം പറഞ്ഞു, ഞാൻ സമ്മതം പറയും, പറയും" (Yes I said yes I will Yes) എന്ന തീരുമാനത്തിലാണ്.
'Yes' എന്ന സമ്മതവാക്കിലാരംഭിക്കുന്ന ഈ അദ്ധ്യായം അവസാനിക്കുന്നതും ആ വാക്കിൽ തന്നെയാണ്.
ലൈംഗികതയേയും വിവിധ ശാരീരികപ്രക്രിയകളേയും സങ്കോചമില്ലാതെ പരാമർശിക്കുന്ന നിരവധി ഭാഗങ്ങൾ ഈ നോവലിൽ കാണാം.
മതപരവും ദൈവശാസ്ത്രപരവുമായ നിലപാടുകളെ പരിഹസിക്കുന്നതെന്നു തോന്നിക്കുന്ന ഒട്ടേറെ സന്ദർഭങ്ങളും ഇതിലുണ്ട്.
ഇക്കാരണങ്ങൾ കൊണ്ട്, 1922-ൽ പ്രസിദ്ധീകരണത്തെ തുടർന്ന് യൂളിസീസ് പരക്കെ വിമർശിക്കപ്പെടുകയും ബ്രിട്ടണിലും അമേരിക്കൻ ഐക്യനാടുകളിലും നിരോധിക്കപ്പെടുകയും ചെയ്തു.
ഐക്യനാടുകളിൽ ഇതിനേർപ്പെടുത്തിയിരുന്ന നിരോധനം നീങ്ങിയത് ന്യൂ യോർക്ക് തെക്കൻ ജില്ലാക്കോടതിയിലെ ന്യായാധിപൻ ജോൺ എം. വൂൾസിയുടെ 1933 ഡിസംബർ 6-ലെ പ്രഖ്യാതമായ വിധിയോടെയാണ്.
യൂളിസീസിന്റെ ദൈർഘ്യവും ദുർഗ്രഹതയും അതിന്റെ വായന പ്രയാസം നിറഞ്ഞതാക്കുന്നുവെങ്കിലും, തന്റെ ചുമതലയിൽ വന്ന സുപ്രധാനമായ തീരുമാനത്തോടു നീതി ചെയ്യാനായി, ആഴ്ചകളോളം ഒഴിവുസമയം ചെലവഴിച്ച് താൻ അതു വായിച്ചെന്നു വെളിപ്പെടുത്തിയ വൂൾസി, നോവലിൽ ഉള്ളതായി പറയപ്പെടുന്ന 'വഷളൻ' ഭാഗങ്ങൾ അശ്ലീലമല്ലെന്നും വ്യക്തികളുടെ മനോവ്യാപാരങ്ങളുടെ സത്യസന്ധമായ ചിത്രീകരണം മാത്രമാണെന്നും തീർപ്പുകല്പിച്ചു.
യൂളിസീസിനെതിരെ ഇന്നും ഉന്നയിക്കപ്പെടുന്ന ഒരു വിമർശനം അതിലെ ആഖ്യാനത്തിന്റെ ദുർഗ്രഹതയെ സംബന്ധിച്ചാണ്.
ഈ പരാതിയുടെ  പരമാർത്ഥം ഗ്രന്ഥകാരൻ തന്നെ ഒരുവിധത്തിൽ സമ്മതിച്ചിട്ടുള്ളതാണ്.
താനെന്താണ് അർത്ഥമാക്കുന്നത് എന്നതിനെച്ചൊല്ലിയുള്ള തർക്കത്തിൽ പ്രൊഫസർമാരെ നൂറ്റാണ്ടുകളോളം തിരക്കുള്ളവരാക്കി നിർത്താൻ പാകത്തിൽ പ്രഹേളികകളും ഗൂഢപ്രശ്നങ്ങളും സന്നിവേശിപ്പിച്ചാണ് യൂളിസീസ് എഴുതയതെന്നു സമ്മതിച്ച ജോയ്സ്, "ഒരുവന്റെ അനശ്വരത ഉറപ്പുവരുത്താനുള്ള ഏകവഴി" എന്ന് ഈ രചനാശൈലിയെ വിശേഷിപ്പിക്കുകപോലും ചെയ്തു.
"സമകാലിക സംഭവങ്ങൾ, സാഹിത്യം, ചരിത്രം, തത്ത്വചിന്ത , തദ്ദേശാചാരങ്ങൾ, പഴമ്പുരാണങ്ങൾ, നാടൻ പാട്ടുകൾ തുടങ്ങി നൂറുകണക്കിനു സൂചനകളും ഭാഷാപരമായ കസർത്തുകളും അഭ്യാസങ്ങളുമായി എണ്ണൂറോളം പേജുവരുന്ന യൂളിസീസ് ദുർഗ്രഹമായില്ലെങ്കിലേ അത്ഭുതമുള്ളു" എന്നു നിരീക്ഷിക്കുന്ന യൂളീസിന്റെ മലയാളം പരിഭാഷകൻ എൻ മൂസക്കുട്ടി, പരിഭാഷയിൽ "അനിവാര്യതിന്മ"-യായി നാലായിരത്തോളം അടിക്കുറിപ്പുകൾ തനിക്കു ചേർക്കേണ്ടി വന്ന കാര്യം എടുത്തുപറയുന്നു.
അവലംബം ↑ {{ cite journal }} : Check date values in: | date= ( help ) (review of Danius book).
↑ Beebe, Maurice (Fall 1972).
"Ulysses and the Age of Modernism".
James Joyce Quarterly (University of Tulsa) 10 (1): 172–88.
↑ Keillor, Garrison, " The Writer's Almanac ", Feb. 2, 2010.
↑ ↑ മോഡേൺ ലൈബ്രറി ബോർഡിലെ Archived 2010-09-02 at the Wayback Machine .
എഴുത്തുകാരും വിമർശകരുമാണ് ഈ വിലയിരുത്തൽ നടത്തിയത്; വായനക്കാരുടെ മതിപ്പിൽ അതിന്റെ സ്ഥാനം 11-ആം സ്ഥാനത്തായിരുന്നു.
ജോയ്സിന്റെ തന്നെ "എ പോർട്രെയ്റ്റ് ഓഫ് ദ് ആർട്ടിസ്റ്റ് ഏസ് എ യങ്ങ് മേൻ" ബോർഡ് അംഗങ്ങളുടെ മതിപ്പിൽ മൂന്നാം സ്ഥാനത്തെത്തി.
1 2 3 യുലീസസ്സ് വായിക്കുമ്പോൾ, 2011 മേയ് 8-ലെ മാതൃഭൂമി ആഴ്ചപ്പതിപ്പിൽ (പുറങ്ങൾ 8-83), മലയാളത്തിലേക്കു യൂളിസീസ് പരിഭാഷപ്പെടുത്തിയ എൻ മൂസക്കുട്ടി എഴുതിയ ലേഖനം ↑ Hefferman, James A. W. (2001) Joyce’s Ulysses .
Chantilly, VA: The Teaching Company LP.
↑ ജെയിംസ് ജോയ്സിന്റെ യൂളിസീസ്, മോറിസ് എൽ ഏണസ്റ്റിന്റെ അവതാരികയും ന്യായാധിപൻ ജോൺ എം. വൂൾസിയുടെ തീരുമാനത്തിന്റെ പാഠവും ചേർത്ത് ന്യൂ യോർക്കിലെ വിന്റേജ് ബുക്ക്സ് 1961-ൽ പ്രസിദ്ധീകരിച്ച പതിപ്പ്
യൂലിയ നചലോവ ഇംഗ്ലീഷ് വിലാസം https://ml.wikipedia.org/wiki/Yulia_Nachalova
ഒരു സോവിയറ്റ് - റഷ്യൻ ഗായി കയും നടി യും  ടെലിവിഷൻ അവതാരകയുമാണ് യൂലിയ വിക്റ്റോരോന Nachalova (31 ജനുവരി 1981 - മാർച്ച് 16, 2019) .
2001 മുതൽ 2004 വരെ ഗായകനായിരുന്ന ദിമിത്രി ലൻസായിയെ  വിവാഹം ചെയ്തിരുന്നു.
പിന്നീട് 2006 മുതൽ 2011 വരെ ഏവിഗെൻ അൾഡോണിനെ വിവാഹം കഴിച്ചു.
മകൾ വെരാ അൾഡോണ (ജനനം: ഡിസംബർ 1, 2006).
രക്തത്തിലെ പഞ്ചസാരയുടെ അളവ് കുത്തനെ ഉയർന്നതുമൂലം 2019 മാർച്ചിൽ നച്ചലോവയെ ആസ്പത്രിയിൽ പ്രവേശിപ്പിച്ചു.
2019 മാർച്ച് 16 ന് മാസ്കോ ആശുപത്രിയിലെ സെറിബ്രൽ എമീമയിൽ അവളിൽ മരണമടഞ്ഞു.
അവലംബം ↑ ↑ ↑ {{ cite web }} :  CS1 maint: unrecognized language ( link ) ↑ പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് യൂലിയ നചലോവ ഡിസ്ലോഗുകളിൽ യൂട്ടിയ നോച്ചലോവ യൂനിന നാഷണൽവലോവ ഓൺ കാനോ പോയ്സ്ക്
യൂലിഹ് ഇംഗ്ലീഷ് വിലാസം https://ml.wikipedia.org/wiki/J%C3%BClich
ജർമ്മനിയിലെ നോർത്ത് റൈൻ-വെസ്റ്റ്ഫാലിയ എന്ന സംസ്ഥാനത്തിലെ ഡ്യൂറൻ ജില്ലയിൽ സ്ഥിതി ചെയ്യുന്ന ഒരു ചെറുപട്ടണമാണ് യൂലിഹ്.
മദ്ധ്യകാലം മുതൽ പതിനേഴാം നൂറ്റാണ്ട് വരെ പ്രസക്തമായിരുന്ന ഈ പട്ടണം ഇപ്പോൾ പ്രധാനമായും അറിയപ്പെടുന്നത് ഫോർഷുങ്സെൻട്റും യൂലിഹ് ന്റെ പേരിലാണ്.
യൂലിയ ബാറ്റെൻ‌കോവ ഇംഗ്ലീഷ് വിലാസം https://ml.wikipedia.org/wiki/Iuliia_Batenkova
ക്രോസ്-കൺട്രി സ്കീയിംഗിലും ബയാത്ത്‌ലോണിലും മത്സരിക്കുന്ന ഉക്രേനിയൻ നോർഡിക് സ്കീയറാണ് യൂലിയ ബാറ്റെൻ‌കോവ-ബൗമാൻ (Yuliia, Yuliya, Yulia, അല്ലെങ്കിൽ ജൂലിയ എന്നും അറിയപ്പെടുന്നു; ജനനം: സെപ്റ്റംബർ 20, 1983).
തുടർച്ചയായി മൂന്ന് വിന്റർ പാരാലിമ്പിക്‌സിൽ മത്സരിച്ച അവർ 13 വെള്ളിയും വെങ്കലവും നേടിയിട്ടുണ്ട്.
ഉക്രേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിലെ ക്രിമിയയിൽ സിംഫെറോപോളിൽ 1983 സെപ്റ്റംബർ 20 ന് ബാറ്റെൻകോവ ജനിച്ചു.
കുട്ടിക്കാലത്ത് അവർ ആർട്ടിസ്റ്റിക് ജിംനാസ്റ്റിക്സിൽ പങ്കെടുത്തു.
എട്ടാമത്തെ വയസ്സിൽ റോഡപകടത്തിൽ അമ്മയും സഹോദരനും മരിച്ചു.
അപകടത്തിൽ ബാറ്റെൻ‌കോവയുടെ വലതുകാൽ നഷ്ടപ്പെട്ടു.
പരിക്ക് കാരണം അവർ ജിംനാസ്റ്റിക്സ് ഉപേക്ഷിച്ചു.
അച്ഛനോടൊപ്പം അവർ കോവലിലേക്ക് മാറി.
അവിടെ അദ്ദേഹം വീണ്ടും വിവാഹം കഴിച്ചു.
അക്കൗണ്ടിംഗിൽ യോഗ്യത നേടിയ ബാറ്റെൻ‌കോവ സ്കൂളിൽ നിന്ന് ബിരുദം നേടി.
പഠനകാലത്ത് വികലാംഗർക്കായുള്ള ഫൗണ്ടേഷൻ ഫോർ സപ്പോർട്ടിങ് സ്പോർട്സിൽ അവരെ പരിചയപ്പെടുത്തി.
അവർ ആദ്യം ട്രാക്ക്, ഫീൽഡ് ഇവന്റുകളിൽ പങ്കെടുത്തു.
പക്ഷേ പാരാലിമ്പിക് ഗെയിംസിന് പോകാൻ ആഗ്രഹിച്ച അവർ വേനൽക്കാല ഇവന്റുകളിലെ കടുത്ത മത്സരം കാരണം വിന്റർ സ്പോർട്സിലേക്ക് മാറി.
അവർ ഓപ്പൺ ഇന്റർനാഷണൽ യൂണിവേഴ്‌സിറ്റി ഓഫ് ഹ്യൂമൻ ഡെവലപ്‌മെന്റിൽ "ഉക്രെയ്ൻ" പഠിച്ചു.
തുടർച്ചയായി മൂന്ന് വിന്റർ പാരാലിമ്പിക്‌സുകളിൽ ആദ്യം 2006-ലെ പാരാലിമ്പിക്സ് ടൂറിനിലും 2010 ലും 2014 ലും ബാറ്റെൻ‌കോവ മത്സരിച്ചു.
ക്രോസ്-കൺട്രി സ്കീയിംഗിലും ബയാത്ത്ലോണിലും ഓരോ ഗെയിമുകളിലും അവർ മെഡലുകൾ നേടിയിട്ടുണ്ട്.
ടൂറിൻ ഗെയിംസിന് ശേഷം, ബാറ്റെൻ‌കോവയ്ക്ക് ഉക്രേനിയൻ സർക്കാർ ലുത്സ്കിൽ ഒരു അപ്പാർട്ട്മെന്റ് നൽകി.
കൂടാതെ അവർ പങ്കെടുത്ത മൂന്ന് വിന്റർ പാരാലിമ്പിക്‌സിൽ മെഡലുകൾ നേടിയതിന് മറ്റ് സാമ്പത്തിക അവാർഡുകളും നൽകി.
2014 ലെ വിന്റർ പാരാലിമ്പിക്സ് സമാപന ചടങ്ങിനിടെ , റഷ്യൻ ഫെഡറേഷൻ ക്രിമിയ പിടിച്ചടക്കിയതിൽ പ്രതിഷേധിച്ച് മെഡലുകൾ മൂടിയ ഉക്രേനിയൻ മെഡൽ ജേതാക്കളിൽ ഒരാളാണ് ബാറ്റെൻ‌കോവ.
അതിനുശേഷം അവർ പറഞ്ഞു, "ഞങ്ങളുടെ രാജ്യം വിഭജിക്കുന്നതും അതിന്റെ ഒരു ഭാഗം ഉക്രെയ്നിൽ നിന്ന് ഒഴിവാക്കുന്നതിലും ഞങ്ങളുടെ പ്രതിഷേധവും വിയോജിപ്പും കാണിക്കുന്നത് ഇങ്ങനെയാണ്. ക്രിമിയ എന്റെ മാതൃരാജ്യമാണ്. ഞാൻ ജനിച്ച സ്ഥലമാണ്. തീർച്ചയായും ഞാൻ അതിനെക്കുറിച്ച് വിഷമിക്കുന്നു. എനിക്ക് വേണം സമാധാനം".
അവലംബം ബാഹ്യ ലിങ്കുകൾ Yuliia Batenkova-Bauman at the International Paralympic Committee (also here )
മേയ് 11 ഇംഗ്ലീഷ് വിലാസം https://ml.wikipedia.org/wiki/May_11
ഗ്രിഗോറിയൻ കലണ്ടർ പ്രകാരം മേയ് 11 വർഷത്തിലെ 131 (അധിവർഷത്തിൽ 132)-ാം ദിനമാണ്.
ചരിത്രസംഭവങ്ങൾ 1502 - വെസ്റ്റ് ഇൻഡീസിലേക്കുള്ള തന്റെ നാലാമത്തേയും അവസാനത്തേതുമായ യാത്രക്ക് ക്രിസ്റ്റഫർ കൊളംബസ് തുടക്കം കുറിച്ചു.
1812 - ബ്രിട്ടീഷ് പ്രധാനമന്ത്രി, സ്പെൻസർ പെർസിവൽ ലണ്ടനിലെ പൊതുസഭാമന്ദിരത്തിൽ വച്ച് വധിക്കപ്പെട്ടു.
1857 - ഇന്ത്യൻ സ്വാതന്ത്ര്യസമരം :സമരഭടൻമാർ ബ്രിട്ടീഷുകാരിൽ നിന്നും ദില്ലി പിടിച്ചെടുത്തു.
1858 - മിനസോട്ട മുപ്പത്തിരണ്ടാമത് അമേരിക്കൻ സംസ്ഥാനമായി.
1867 - ലക്സംബർഗ് സ്വാതന്ത്ര്യം പ്രാപിച്ചു.
1924 - ഗോട്ട്ലിബ് ഡായ്മെറും, കാൾ ബെൻസും ചേർന്ന് മെഴ്സിഡസ്-ബെൻസ് കമ്പനി സ്ഥാപിച്ചു.
1949 - സയാം അതിന്റെ നാമം ഔദ്യോഗികമായി തായ്‌ലന്റ് എന്നാക്കി.
1949 - ഇസ്രയേൽ ഐക്യരാഷ്ട്രസഭയിൽ അംഗമായി.
1960 - ഗർഭനിരോധനഗുളികകൾ വിപണിയിൽ ആദ്യമായി ലഭ്യമായി.
1987 - ആദ്യത്തെ ഹൃദയ-ശ്വാസകോശ മാറ്റിവക്കൽ ശസ്ത്രക്രിയ അമേരിക്കയിലെ ബാൾട്ടിമോറിൽ നടന്നു.
സ്റ്റാൻഫോർഡ് സർവകലാശാലയിലെ ഡോ. ബ്രൂസ് റെയ്റ്റ്സ് ആണ്‌ ഈ ശസ്ത്രക്രിയ നടത്തിയത്.
1997 - ഐ.ബി.എം. ഡീപ്പ് ബ്ലൂ സൂപ്പർ കമ്പ്യൂട്ടർ ഗാരി കാസ്പ്രോവിനെ ചെസ് മൽസരത്തിൽ തോല്പ്പിച്ച് ഒരു ലോകചാമ്പ്യനായ ചെസ് കളിക്കാരനെ തോല്പ്പിച്ച ആദ്യ കമ്പ്യൂട്ടറായി.
1998 - ഇന്ത്യ പൊഖ്റാനിൽ മൂന്ന് അണുപരീക്ഷണങ്ങൾ നടത്തി.
മേബൽ ലീ ഇംഗ്ലീഷ് വിലാസം https://ml.wikipedia.org/wiki/Mable_Lee
ഒരു അമേരിക്കൻ ജാസ് ടാപ്പ് നർത്തകിയും ഗായികയും ആതിഥേയയുമായിരുന്നു മേബൽ ലീ (ഓഗസ്റ്റ് 2, 1921 - ഫെബ്രുവരി 7, 2019).
മേബൽ ലീ എന്നും അറിയപ്പെടുന്നു.
ലീ  അപ്പോളോ തിയേറ്ററിൽ ബ്രോഡ്‌വേയിൽ പ്രത്യക്ഷപ്പെട്ട അവർ സിനിമകളിലെ നിരവധി അഭിനയങ്ങൾ കാരണം "സൗണ്ടീസ് രാജ്ഞി" എന്നറിയപ്പെട്ടു.
ജോർജിയയിലെ അറ്റ്ലാന്റയിൽ റോസെല്ല മൂറിന്റെയും ആൾട്ടൺ ലീയുടെയും മകളായി ജനിച്ച മേബിൾ ലീ ഒരു ബാലപ്രതിഭയായിരുന്നു, അവൾക്ക് 4 വയസ്സുമുതൽ, 9 വയസ്സുള്ളവരെ,  ഒരു വലിയ ബാൻഡിനൊപ്പം പ്രാദേശിക ക്ലബ്ബുകളിൽ പ്രകടനം നടത്തുകയും 12 വയസ്സുള്ളപ്പോൾ ജോർജിയയിലെ ടോപ്പ് ഹാറ്റ് നിശാക്ലബിൽ പ്രത്യക്ഷപ്പെടുകയും ചെയ്തു.
അവരുടെ മാതാപിതാക്കളാരും ഷോ ബിസിനസിൽ ആയിരുന്നില്ല.
പക്ഷേ അവർ വീടിനു ചുറ്റും പാടുകയും നൃത്തം ചെയ്യുകയും ചെയ്യുമായിരുന്നു.
അവർ ഗ്രേഡ് സ്കൂളിൽ പഠിക്കുമ്പോൾ, വിനോദ പരിപാടികൾ നടത്താനും പോസ്റ്ററുകൾ ഒട്ടിക്കാനും പ്രോഗ്രാമുകൾ നിർമ്മിക്കാനും അസംബ്ലി റൂം ഉപയോഗിക്കാൻ അവൾ പ്രിൻസിപ്പലിനോട് ആവശ്യപ്പെട്ടു.
തന്റെ അധ്യാപകർക്കായി ലീ പാടുകയും നൃത്തം ചെയ്യുകയും ചെയ്തു- ചെറുപ്പം മുതലേ അവരുടെ കഴിവിനെക്കുറിച്ച് അവർക്കെല്ലാം അറിയാമായിരുന്നു.
അവളുടെ ഹൈസ്‌കൂൾ സംഗീത അദ്ധ്യാപകൻ ഗ്രഹാം ഡബ്ല്യു. ജാക്‌സൺ സീനിയർ ആയിരുന്നു.
അദ്ദേഹം അവരുടെ കഴിവിൽ വിസ്മയിച്ചു.
ഫ്രാങ്ക്ലിൻ ഡെലാനോ റൂസ്‌വെൽറ്റിന് വേണ്ടി ജോർജിയയിലെ വൈറ്റ് പ്ലെയിൻസിലെ തന്റെ അവധിക്കാല ഹൗസിലേക്ക് അവളെയും കൂട്ടിക്കൊണ്ടുപോയി.
മേയി ഇംഗ്ലീഷ് വിലാസം https://ml.wikipedia.org/wiki/Mei
2004-ൽ ചൈനയിൽ നിന്നും ഫോസ്സിൽ കണ്ടെത്തിയ, താറാവിനോളം മാത്രം വലിപ്പമുള്ള ഒരു ദിനോസറാണ് മേയി .
ഇത് തെറാപ്പോഡ വിഭാഗത്തിൽ ഉൾപ്പെടുന്നതാണ്.
ക്രിറ്റേഷ്യസ്‌ കാലത്തിന്റെ തുടക്കത്തിൽ ജീവിച്ചിരുന്ന ദിനോസർ ആണ്  ഇവ .
പേര് വരുന്നത് ചൈനീസ് ഭാഷയിൽ നിന്നും ആണ് (ചൈനീസ്, 寐 mèi മേയി and 龙 lóng ലോങ്ങ്‌) .
അർഥം ശാസ്ത്രീയ നാമം അനുസരിച്ച് മേയി ലോങ്ങ്‌ എന്നാൽ ഉറങ്ങുന്ന വ്യാളി എന്ന് ആണ്.
ദിനോസറുകളുടെ ഇടയിൽ ഏറ്റവും ചെറിയ പേരുള്ള രണ്ടു ദിനോസറുകളിൽ ഒന്ന് മേയി ആണ് മറ്റൊന്ന് കോൾ ആണ്.
പുറത്തേക്കുള്ള കണ്ണികൾ Troodontidae Archived 2009-07-10 at the Wayback Machine .
from Thescelosaurus മേയി ലോങ്ങ്‌ at the American Museum of Natural History
മേയോ പ്രഭു
ബ്രിട്ടീഷ്‌-ഇന്ത്യാ ചരിത്രത്തിലെ 26മത്തെ വൈസ്രോയിയായിരുന്നു മേയോ പ്രഭു .
ഐറിഷ്‌ പ്രഭു കുടുംബത്തിൽ പിറന്ന റിച്ചാർഡ്‌ സൗത്ത്‌വെൽ ബർക്ക്‌ എന്ന മേയോ പ്രഭു നാൽപ്പത്തിയാറാം വയസ്സിലാണ്‌ 1868ൽ ഇന്ത്യയിൽ വൈസ്രോയിയായത്‌.
1857ലെ സ്വാതന്ത്ര്യ സമരത്തിന്‌ പതിനൊന്ന്‌ വർഷം തികയുമ്പോൾ പുതിയ വൈസ്രോയിയായി മേയോ ചുമതലയേറ്റു.
അയർലണ്ടിലെ വിവിധ നിയോജകമണ്ഡലങ്ങളെ പ്രതിനിധീകരിച്ച പ്രമുഖ ബ്രിട്ടീഷ് പാർലമെന്റേറിയനായിരുന്നു അദ്ദേഹം.
1872 ജനുവരി 24ന്‌ ആന്തമാൻ നിക്കോബാർ ദ്വീപുകൾ സന്ദർശിക്കാൻ പോയ മേയോ പ്രഭുവിനെ 1872 ഫെബ്രുവരി 8ന് സെല്ലുലാർ ജയിലിൽ തടവുകാരനായിരുന്ന സ്വതന്ത്ര സമര പോരാളിയായ ഷേർ അലി അഫ്രിദി പോർട്ട് ബ്ലെയർ തുറമുഖത്ത് വെച്ച് വധിച്ചു
മേയ് ഇംഗ്ലീഷ് വിലാസം https://ml.wikipedia.org/wiki/May
ഗ്രിഗോറിയൻ കാലഗണനാരീതി പ്രകാരം അഞ്ചാമത്തെ മാസമാണ്‌ മേയ് .31 ദിവസമുണ്ട് മേയ് മാസത്തിന്‌.
മൈയ എന്ന ഗ്രീക്ക് ദേവതയുടെ പേരിൽ നിന്നായിരിക്കാം മേയ്  എന്ന പേരുണ്ടായത് എന്നു കരുതപ്പെടുന്നു.
പ്രധാന ദിവസങ്ങൾ മേയ് 1 305 - ഡയോക്ലിഷ്യനും മാക്സിമിയനും റോമൻ ചക്രവർത്തിപദം ഒഴിഞ്ഞു.
1751 - അമേരിക്കയിലെ ആദ്യ ക്രിക്കറ്റ് മൽസരം അരങ്ങേറി.
1834 - ബ്രിട്ടീഷ് കോളനികൾ അടിമത്തം നിർത്തലാക്കി.
1840 - ലോകത്തെ ആദ്യത്തെ ഒട്ടിക്കാവുന്ന സ്റ്റാമ്പായ പെനി ബ്ലാക്ക് പുറത്തിറങ്ങി.
മേയ് 2 1953 - ഹുസൈൻ രാജാവ് ജോർദ്ദാനിലെ രാജാവായി വാഴിക്കപ്പെട്ടു.
1982 - ഫാക്ലാൻഡ്സ് യുദ്ധം : ബ്രിട്ടീഷ് അന്തർവാഹിനി കോൺക്വെറർ , അർജന്റീനിയൻ പടക്കപ്പലായ ജനറൽ ബെൽഗ്രാനോയെ മുക്കി.
മേയ് 3 1494 - ക്രിസ്റ്റഫർ കൊളംബസ് ഇന്ത്യയിലേക്കുള്ള യാത്രയിൽ ആദ്യമായി കര കാണുന്നു; ഈ കര പിന്നീട് ജമൈക്ക എന്നറിയപ്പെട്ടു.
മേയ് 4 1493 - ഡിമാർക്കേഷൻ രേഖയെ അടിസ്ഥാനമാക്കി, പോപ്പ് അലക്സാണ്ടർ ആറാമൻ, അമേരിക്കയെ സ്പെയിനിനും പോർച്ചുഗലിനുമായി വിഭജിച്ചു.
മേയ് 5 553 - രണ്ടാം കോൺസ്റ്റാന്റിനോപ്പിൾ സൂനഹദോസ് തുടങ്ങി.
മേയ് 6 2007 - കെനിയൻ എയർവേയ്സിന്റെ ബോയിംഗ് 737-800 വിമാനം കാമറൂണിൽ തകർന്നുവീണ് ഒമ്പതു മലയാളികളടക്കം 114 യാത്രക്കാർ മരിച്ചു.
മേയ് 7 1429 - ജോൻ ഓഫ് ആർക്ക് ഒർലീൻസ് കീഴടക്കുന്നു.
മേയ് 8 1886 - ജോൺ പിംബർട്ടൺ കാർബണേറ്റ് ചെയ്ത ഒരു പാനീയം നിർമ്മിച്ചു.
മേയ് 9 1502 - ക്രിസ്റ്റഫർ കൊളംബസ് , അമേരിക്കയിലേക്കുള്ള തന്റെ നാലാമത്തേയും അവസാനത്തേയുമുള്ള യാത്രക്ക് സ്പെയിനിൽ നിന്നും പുറപ്പെട്ടു.
മേയ് 10 1774 - ലൂയി പതിനാറാമൻ ഫ്രാൻസിന്റെ രാജാവായി.
1857 - ബ്രിട്ടീഷ് ഈസ്റ്റ് ഇന്ത്യാ കമ്പനി സൈന്യത്തിലെ ശിപായിമാരുടെ ലഹള എന്ന നിലയിൽ ഇന്ത്യൻ ലഹള ആരംഭിച്ചു.
1940 - രണ്ട
ാം ലോകമഹായുദ്ധം : ജർമനി ബെൽജിയം , നെതർലാൻഡ്സ് , ലക്സംബർഗ് എന്നീ രാജ്യങ്ങൾ ആക്രമിച്ചു.
1940 - രണ്ടാം ലോകമഹായുദ്ധം : വിൻസ്റ്റൺ ചർച്ചിൽ ബ്രിട്ടീഷ് പ്രധാനമന്ത്രിയായി ചുമതലയേറ്റു.
1940 - രണ്ടാം ലോകമഹായുദ്ധം : ബ്രിട്ടൺ ഐസ്‌ലാന്റ് ആക്രമിച്ചു.
മേയ് 11 1502 - വെസ്റ്റ് ഇൻഡീസിലേക്കുള്ള തന്റെ നാലാമത്തേയും അവസാനത്തേതുമായ യാത്രക്ക് ക്രിസ്റ്റഫർ കൊളംബസ് തുടക്കം കുറിച്ചു.
മേയ് 12 1743 - വിശുദ്ധ റോമാസാമ്രാജ്യത്തിന്റെ ചക്രവർത്തിയായ ചാൾസ് ഏഴാമനെ തോല്പിച്ച ഓസ്ട്രിയയിലെ മറിയ തെരേസയെ ബൊഹീമിയയുടെ രാജാവായി അവരോധിച്ചു.
1797 - ഫ്രാൻസിലെ നെപ്പോളിയൻ ഒന്നാമൻ വെനീസ് കീഴടക്കി.
1873 - ഓസ്കർ രണ്ടാമൻ സ്വീഡന്റെ രാജാവായി അവരോധിക്കപ്പെട്ടു.
1890 - കൗണ്ടി ചാമ്പ്യൻഷിപ്പ് ക്രിക്കറ്റ് മൽസരങ്ങൾ ആരംഭിച്ചു.
1941 - കോൺറാഡ് സ്യൂസ് Z3 എന്ന ആദ്യത്തെ പ്രോഗ്രാം ചെയ്യാവുന്ന ഓട്ടോമാറ്റിക്ക് കമ്പ്യൂട്ടർ പുറത്തിറക്കി.
1949 - സോവിയറ്റ് യൂണിയൻ ബെർളിനു മേലുള്ള ഉപരോധം നീക്കി.
1952 - ഗജ് സിങ്ങ് ജോധ്പൂർ മഹാരാജാവായി.
1965 - സോവിയറ്റ് യൂണിയന്റെ ബഹിരാകാശപേടകമായ ലൂണ 5 ചന്ദ്രനിൽ ഇടിച്ചുതകർന്നു.
2007 - പാകിസ്താൻ ചീഫ് ജസ്റ്റിസ് ഇഫ്തിക്കർ മുഹമ്മദ് ചൗധരി കറാച്ചി നഗരത്തിൽ എത്തിയതിനേത്തുടർന്നുണ്ടായ കലാപത്തിൽ 50 പേർ കൊല്ലപ്പെടുകയും 100-ലധികം പേർക്ക് പരിക്കേൽക്കുകയും ചെയ്തു.
2008 - ചൈനയിലെ സിച്വാനിലുണ്ടായ വുൻച്വാൻ ഭൂകമ്പത്തിൽ 69,000 പേർ മരണമടഞ്ഞു.
മേയ് 13 2007 - കൊച്ചിയിൽ സ്മാർട് സിറ്റി സ്ഥാപിക്കാൻ കേരള സർക്കാരും ദുബായ് ടെക്നോളജി ആൻഡ് മീഡിയാ ഫ്രീ സോൺ അഥോരിറ്റി( ടികോം )യും കരാർ ഒപ്പു വച്ചു മേയ് 14 1811 - പരാഗ്വേ സ്പെയിനിൽ നിന്നും സ്വാതന്ത്ര്യം നേടി.
1940 - രണ്ടാം ലോകമഹായുദ്ധം : നെതർലൻഡ്സ് ജർമനിക്കു മുൻപിൽ കീഴടങ്ങി.
1948 - ഇസ്രയേൽ സ്വതന്ത്രരാജ്യമായി പ്രഖ്യാപിച്ചു.
താൽകാലിക സർക്കാർ അധികാരത്തിലേറി.
1955 - ശീതയുദ്ധം : സോവിയറ്റ് യൂണിയൻ അടക്കമുള്ള എട്ടു കമ്മ്യൂണിസ്റ്റ് രാജ്യങ്ങൾ, വാഴ്സോ പാക്റ്റ് എന്ന ഒരു പരസ്പരപ്രതിരോധ ഉടമ്പടിയിൽ ഒപ്പു വച്ചു.
1973 - അമേരിക്കയുടെ ആദ്യ ശൂന്യാകാശകേന്ദ്രമായ സ്കൈലാബ് വിക്ഷേപിച്ചു.
മേയ് 15 1252 - ഇന്നസെന്റ് നാലാമൻ മാർപ്പാപ്പ ക്രിസ്തീയ വിശ്വാസത്തിനു നിരക്കാത്ത പ്രവർത്തനങ്ങളെ തടയാൻ ഉദ്ദേശിച്ച് ad exstirpanda എന്ന ചാക്രികലേഖനം പുറപ്പെടുവിച്ചു.
1958 - സോവ്യറ്റ് യൂണിയൻ സ്പുട്നിക്ക് 3 വിക്ഷേപിച്ചു 1960 - സോവ്യറ്റ് യൂണിയൻ സ്പുട്നിക്ക് 4 വിക്ഷേപിച്ചു മേയ് 16 1532 - സർ.
തോമസ് മൂർ ഇംഗ്ലണ്ടിലെ ചാൻസലർ സ്ഥാനം രാജിവയ്ക്കുന്നു 1605 - പോൾ അഞ്ചാമൻ മാർപ്പാപ്പയായി ചുമതലയേൽക്കുന്നു 1996 - ബി ജെ പി വാജ്‌പേയിയുടെ നേതൃത്വത്തിൽ അധികാരത്തിലെത്തി 2009 - പതിനഞ്ചാം ലോക്‌സഭയിലേക്കുള്ള പൊതുതിരഞ്ഞെടുപ്പിന്റെ ഫലം വന്നു .
മേയ് 17 1940 - ലോകമഹായുദ്ധം: ജർമൻ സൈന്യം ബ്രൂസെൽസിൽ പ്രവേശിച്ചു.
1978 - ഫിലിപ്സ് കോംപാക്ട് ഡിസ്ക് (സി.ഡി) നിർമ്മിച്ചു.
1998 കുടുംബശ്രീ പദ്ധതി പ്രധാനമന്ത്രി അടൽ ബിഹാരി വാജ്‌പേയി മലപ്പുറത്ത് ഉദ്ഘാടനം ചെയ്തു.
2001 - കേരളത്തിലെ 11-ആം മന്ത്രിസഭ എ.കെ. ആന്റണി മുഖ്യമന്ത്രിയാക്കികൊണ്ട് അധികാരത്തിലേറി.
മേയ് 18 2006 - വിഎസ് അച്യുതാനന്ദന്റെ നേതൃത്വത്തിൽ കേരളത്തിൽ പുതിയ മന്ത്രിസഭ സത്യപ്രതിജ്ഞ ചെയ്ത് അധികാരത്തിലേറി.
മേയ് 19 1649 - ഇംഗ്ലണ്ടിനെ കോമൺ‌വെൽത്തായി പ്രഖ്യാപിക്കുന്ന ആക്ട് ലോംഗ് പാർലമെന്റ് പാസാക്കുന്നു.
അടുത്ത പതിനൊന്നു വർഷത്തേക്ക് ഇംഗ്ലണ്ട് ഒരു റിപ്പബ്ലിക് ആയി നിലകൊള്ളുന്നു.
1848 - മെക്സിക്കൻ-അമേരിക്കൻ യുദ്ധം : യുദ്ധം അവസാനിപ്പിച്ചുകൊണ്ട് മെക്സിക്കോ ഗ്വാഡല
ൂപ്പെ ഹിഡാൽഗോ ഉടമ്പടി അംഗീകരിക്കുന്നു.
കാലിഫോർണിയ , നെവാദ , യൂറ്റാ , നിലവിൽ മറ്റു അഞ്ച് അമേരിക്കൻ സംസ്ഥാനങ്ങളിൽ ഉൾപ്പെട്ട പ്രദേശങ്ങൾ എന്നിവ മെക്സിക്കോ അമേരിക്കയ്ക്ക് 15 ദശലക്ഷം അമേരിക്കൻ ഡോളറിനു അടിയറവയ്ക്കുന്നു.
2009 - എൽ.റ്റി.
മേയ് 20 526 - സിറിയയിലും അന്ത്യോക്ക്യയിലുമായുണ്ടായ ഒരു ഭൂകമ്പത്തിൽ മൂന്നു ലക്ഷത്തോളം പേർ മരണമടഞ്ഞു.
1498 - വാസ്കോ ഡ ഗാമ കോഴിക്കോട് കപ്പലിറങ്ങി.
1570 - നവീനരൂപത്തിലുള്ള ആദ്യ അറ്റ്ലസ് ഭൂപടനിർമ്മാതാവായ അബ്രഹാം ഓർടെലിയസ് പുറത്തിറക്കി.
1631 - ജർമ്മൻ നഗരമായ മാഗ്ഡ്ബർഗ്, വിശുദ്ധ റോമൻ സാമ്രാജ്യം പിടിച്ചടക്കി.
നഗരവാസികളിൽ ഭൂരിഭാഗവും കൂട്ടക്കൊല ചെയ്യപ്പെട്ടു.
1882 - ജർമ്മനി, ഓസ്ട്രിയ-ഹംഗറി, ഇറ്റലി എന്നീ രാജ്യങ്ങൾ ഉൾപ്പെട്ട ത്രികക്ഷി സഖ്യം നിലവിൽ വന്നു.
1902 - അമേരിക്കയിൽ നിന്നും ക്യൂബ സ്വതന്ത്രമായി.
തോമാസ് എസ്ട്രാഡാ പാൽമ ക്യൂബയുടെ ആദ്യ പ്രസിഡണ്ടായി.
1954 - ചിയാങ് കൈ-ഷെക് ചൈനീസ് പ്രസിഡണ്ടായി വീണ്ടും തെരഞ്ഞെടുക്കപ്പെട്ടു.
1983 - എയ്ഡ്സിനു കാരണമാകുന്ന വൈറസിന്റെ കണ്ടെത്തൽ പ്രസിദ്ധീകരിച്ചു.
1996 - കേരളത്തിൽ ഇ കെ നായനാർ മന്ത്രിസഭ അധികാരത്തിലേറി.
2002 - കിഴക്കൻ തിമോർ ഇന്തോനേഷ്യയിൽ നിന്നും സ്വതന്ത്ര്യമായി.
മേയ് 21 878 - സിസിലിയിലെ സുൽത്താൻ, സിറാകുസ് പിടിച്ചടക്കി.
മേയ് 22 ബി.സി. 334 - ഗ്രാണിക്കൂസ് യുദ്ധത്തിൽ അലക്സാണ്ടർ ചക്രവർത്തിയുടെ നേതൃത്തത്തിലുള്ള ഗ്രീക്ക് പട പേർഷ്യയിലെ ദാരിയൂസ് മൂന്നാമന്റെ സൈന്യത്തെ തോല്പ്പിക്കുന്നു.
മേയ് 23 1430 - ജൊവാൻ ഓഫ് ആർക്ക് ബുർഗുണ്ടിക്കാരുടെ പിടിയിലകപ്പെട്ടു.
മേയ് 24 1621 - പ്രൊട്ടസ്റ്റന്റ് യൂണിയൻ ഔപചാരികമായി പിരിച്ചുവിട്ടു.
2001 - 15 വയസ് മാത്രം പ്രായമുള്ള ഷെർപ്പ ടെംബ ഷേരി , എവറസ്റ്റ് കീഴടക്കുന്ന ഏറ്റവും പ്രായം കുറഞ്
ഞയാളായി.
1984 - കാസർഗോ‍ഡ് ജില്ല രൂപീകരിച്ചു മേയ് 25 1953 - അണുപരീക്ഷണം: നെവാദയിലെ പരീക്ഷണസ്ഥലത്ത്, അമേരിക്ക അതിന്റെ ഏക അണുവായുധ പീരങ്കി പരീക്ഷണം നടത്തി.
മേയ് 26 1889 - ഈഫൽ ടവറിന്റെ ലിഫ്റ്റ് ബഹുജനങ്ങൾക്കായി തുറന്നുകൊടുക്കുന്നു.
2007 - സി.പി.എം.ലെ മുതിർന്ന നേതാക്കളായ വി.എസ്. അച്യുതാനന്ദൻ , പിണറായി വിജയൻ എന്നിവരെ സി.പി.എം. പൊളിറ്റ് ബ്യൂറോ സസ്പെൻഡ് ചെയ്തു മേയ് 27 1908 അഹ്മദിയാ ഖിലാാഫത് ആരംഭിച്ചു 1937 സാൻ ഫ്രാൻസിസ്കോ ഗോൾഡൻ ഗേറ്റ് പാലത്തിലൂടെ ഗതാഗതം തുടങ്ങി.
മേയ് 28 1644 - ഡെർബിയിലെ ഏളിനു കീഴിലുള്ള റോയലിസ്റ്റ് സൈന്യം ബോൾട്ടൺ കൂട്ടക്കൊല നടത്തി.
2008 - നേപ്പാളിനെ സ്വതന്ത്ര റിപ്പബ്ലിക്കാക്കി പ്രഖ്യാപിച്ചു മേയ് 29 1453 - ബൈസാന്റിൻ-ഒട്ടോമാൻ യുദ്ധം: സുൽത്താൻ മെഹ്മെദ് രണ്ടാമൻ ഫതീഹിന്റെ നേതൃത്വത്തിലുള്ള ഒട്ടോമാൻ പട കോൺസ്റ്റാന്റിനോപ്പിൾ പിടിച്ചടക്കി.
മേയ് 30 1574 - ഹെൻറി മൂന്നാമൻ ഫ്രാൻസിലെ രാജാവായി.
മേയ് 31 1910 - യൂനിയൻ ഓഫ് സൗത്ത് ആഫ്രിക്ക രൂപീകൃതമായി.
മേബാങ്കെ ആൻഡേഴ്സൺ ഇംഗ്ലീഷ് വിലാസം https://ml.wikipedia.org/wiki/Maybanke_Anderson
സ്ത്രീകളുടെ വോട്ടവകാശത്തിലും ഫെഡറേഷനിലും ഏർപ്പെട്ടിരുന്ന സിഡ്നി പരിഷ്കർത്താവായിരുന്നു മേബാങ്കെ സൂസന്ന ആൻഡേഴ്സൺ (ജീവിതകാലം, 16 ഫെബ്രുവരി 1845 - ഏപ്രിൽ 15, 1927).
മേബാങ്കെ വോൾസ്റ്റൺഹോം എന്നുമറിയപ്പെടുന്നു.
മെയ്ബാങ്കെ ആൻഡേഴ്സൺ നീ.
സെൽഫി ലണ്ടൻ നഗരത്തിനടുത്തുള്ള യുണൈറ്റഡ് കിംഗ്ഡത്തിലെ കിംഗ്സ്റ്റൺ അപ്പൺ തേംസ് എന്ന സ്ഥലത്താണ് ജനിച്ചത്.
അവർ നോർമൻ സെൽഫെയുടെ സഹോദരിയും 1850 ൽ അമേരിക്കയിലേക്ക് കുടിയേറിയ എഡ്വാർഡ് മൈബ്രിഡ്ജിന്റെ ബന്ധുവും ആയിരുന്നു.
അവരുടെ കുടുംബം ഒൻപത് വയസ്സുള്ളപ്പോൾ സ്വതന്ത്ര കുടിയേറ്റക്കാരായി ഓസ്‌ട്രേലിയയിലേക്ക് കുടിയേറി.
പന്ത്രണ്ടു വർഷത്തിനുശേഷം 1867 സെപ്റ്റംബറിൽ അവർ തടി വ്യാപാരിയായ എഡ്മണ്ട് കേ വോൾസ്റ്റൺഹോമിനെ വിവാഹം കഴിച്ചു.
1868 നും 1879 നും ഇടയിൽ ദമ്പതികൾക്ക് ഏഴു കുട്ടികളുണ്ടായിരുന്നു.
അവരിൽ നാലുപേർ അഞ്ച് വയസ്സിന് മുമ്പ് ഹൃദയാഘാതം മൂലം മരിച്ചു.
മകൻ ഹാരി വോൾസ്റ്റൺഹോം അഭിഭാഷകനും അമേച്വർ പക്ഷിശാസ്ത്രജ്ഞനുമായിരുന്നു.
വോൾസ്റ്റൺഹോംസ് മാരിക്വില്ലിൽ 'മേബാങ്കെ' എന്ന പേരിൽ ഒരു വലിയ വീട് പണിതു.
വിവാഹത്തിന്റെ പിന്നീടുള്ള വർഷങ്ങൾ അസന്തുഷ്ടമായിരുന്നു.
എഡ്മണ്ടിന് നിരവധി ബിസിനസ്സ് പരാജയങ്ങൾ ഉണ്ടായിരുന്നതിനാൽ മദ്യപാനിയായിത്തീർന്നു.
1884 ൽ കുടുംബത്തെ ഉപേക്ഷിച്ചു.
"മൂന്ന് വർഷത്തെ ഒളിച്ചോട്ടം" എന്ന കാരണത്താൽ എഡ്മണ്ടിനെ വിവാഹമോചനം ചെയ്യുന്നതിന് മുമ്പായി 1892 ൽ വിവാഹമോചന ഭേദഗതി, വിപുലീകരണ നിയമം പാസാക്കുന്നതിനായി മെയ്‌ബാങ്കെക്ക് കാത്തിരിക്കേണ്ടി വന്നു.
1893 ലാണ് വിവാഹമോചനം ഉറപ്പിച്ചത്.
വിവാഹമോചനത്തിനുശേഷം, അവരുടെ സഹോദരൻ പ്രശസ്ത എഞ്ചിനീയർ നോർമൻ സെൽഫെ സാമ്പത്തികമായി പിന്തുണച്ചു.
പിന്നീട് വിദ്യാഭ്യാസ പരിഷ്കരണത്തിനായി അവർ പ്രചാരണം നടത്തി.
അവലംബം പുറംകണ്ണികൾ Anderson, Maybanke Susannah (1845–1927) in Australian Dictionary of Biography Anderson, Maybanke in Dictionary of Sydney Anderson, Maybanke Susannah (1845–1927) in The Encyclopedia of Women and Leadership in the Twentieth Century Bibliography Roberts, Jan (1993).
Maybanke Anderson: Sex, suffrage and social reform .
Sydney: Hale Iremonger.